ইউজিন ওনিল
ইউজিন গ্ল্যাডস্টোন ওনিল (ইংরেজি: Eugene Gladstone O'Neill; ১৬ অক্টোবর ১৮৮৮ - ২৭ নভেম্বর ১৯৫৩) ছিলেন একজন মার্কিন নাট্যকার। সাহিত্যে নোবেল বিজয়ী ওনিলের কাব্যিক শিরোনামের নাটকগুলোর মধ্য দিয়ে মার্কিন যুক্তরাষ্ট্রের নাটকে বাস্তবতাবাদের কৌশলের ধারণার সূত্রপাত ঘটে, যা পূর্ববর্তী রুশ নাট্যকার আন্তন চেখভ, নরওয়েজীয় নাট্যকার হেনরিক ইবসেন ও সুয়েডীয় নাট্যকার আউগুস্ট স্ট্রিন্ডবের্গের কৌশলের সাথে সম্পর্কিত। তার লং ডেস জার্নি ইনটু নাইট নাটকটিকে প্রায়ই টেনেসি উইলিয়ামসের আ স্ট্রিটকার নেমড ডিজায়ার ও আর্থার মিলারের ডেথ অব আ সেলসম্যান নাটকের সাথে বিংশ শতাব্দীর অন্যতম সুন্দর মার্কিন নাটকের ক্ষুদ্রতালিকায় দেখা যায়। ওনিলের নাটকগুলোতে প্রথম মার্কিন ইংরেজির উপভাষা সংলাপ ব্যবহার করা হয় এবং সমাজের কম গুরুত্বপূর্ণ চরিত্রাবলির মিশ্রণ দেখা যায়। তাদের আশা-আকাঙ্ক্ষা পূরণের সংগ্রাম, কিন্তু পরিশেষে মোহমুক্তি ও নৈরাশ্যকে ফুটিয়ে তোলা হয়েছে। তার অল্প সংখ্যক হাস্যরসাত্মক নাটকের মধ্যে আহ! ওয়াইল্ডারনেস!-ই সর্বাধিক পরিচিত। তার প্রায় অন্য সকল নাটকেই কিছু বিয়োগান্ত ও ব্যক্তিগত হতাশার চিত্র দেখা যায়।